**Théoden** é un personaxe ficticio que pertence ó legendarium creado polo escritor británico J. R. R. Tolkien. Era o rei de Rohan e aparece principalmente nos libros *As dúas torres* e *O regreso do rei*, o segundo e terceiro volumes da triloxía *O Señor dos Aneis*. A súa espada chamábase Herugrim.

Nome
----

"þeoden," unha verba en inglés antigo para "príncipe," "líder," "rei".
Na etimoloxía da Terra Media, o nome *Théoden* é unha tradución do rohírrico *Tûrac*, unha verba antiga para rei. Algúns estudosos relacionan *Théoden* coa verba en inglés antigo *þēoden*, que quere dicir "líder do pobo" (ou tamén "rei" ou "príncipe"). Ó igual que outros nomes descritivos do seu legendarium, Tolkien usa este nome para xerar a impresión de que o texto é "'histórico', 'real' ou 'arcaico'".

Aparicións
----------

### Literatura

Foi o único fillo do rei Thengel e Morwen de Lossarnach. Tivo catro irmás (unha maior e tres menores) e era especialmente achegado á última, Théodwyn. Naceu no 2948 T. E. en Gondor, onde a súa familia viviu ata que Thengel pasou a ser rei de Rohan. Medrou falando sindarin e oestron, pero aprendeu o rohírrico, a lingua da súa terra, máis tarde. Converteuse en rei despois da morte do seu pai en 2980. Théodwyn viviu con el en Edoras. Casou con Elfhild, quen morreu dando a luz ó seu fillo, Théodred. Logo de que a súa irmá Théodwyn e o seu esposo Éomund morreran, adoptou ós seus fillos: Éomer e Éowyn. Tamén foi o primeiro Mariscal da Marca logo da morte de Éomund.

Nos anos da Guerra do Anel Théoden levaba case trinta anos como rei de Rohan, e estaba amosando sinais de vellez; era cada vez máis manipulado por Gríma Lingua de Verme, que estaba secretamente baixo o mando de Saruman, quen acelerou o seu avellentamento mediante pocións e velenos. Nos últimos anos antes Théoden estaba perdendo o control do seu reino pola influencia de Gríma, xa que Rohan era ameazado de novo por orcos e dunlendinos, que operaban guiados por Saruman dende Isengarda.

Despois de que Théodred fora mortalmente ferido na Primeira Batalla dos Vaos do Isen enfrontándose ós exércitos de Isengarda, Eomér pasou a ser o herdeiro de Théoden.

Cando Gandalf o Branco e Aragorn apareceron en Edoras, Théoden non lles prestou maior atención, pero logo de que Gríma fose desenmascarado e Théoden retomara os seus sentidos, aceptou loitar contra Isengarda, devolveulle os poderes ó seu sobriño e liderou ós Rohirrim na Batalla do Abismo de Helmo.

Polo Xuramento de Eorl, unha eterna alianza entre Rohan e Gondor, Théoden encabezou ós Rohirrim para loitar na Batalla dos Campos de Pelennor. Nesta batalla derrotou á cabalería dos Haradrim. Foi mortalmente ferido logo de que o seu cabalo caese enriba del ó ser atravesado por unha frecha. Foi vingado por Éowyn e Merri, os cales cabalgaran á guerra en segredo. Nos seus derradeiros minutos despediuse de Éowyn e proclamou rei ó seu sobriño.

### Versión cinematográfica

Bernard Hill interpreta o rei Théoden.
Nos filmes de Peter Jackson *The Lord of the Rings: The Two Towers* e *The Lord of the Rings: The Return of the King*, Theoden é interpretado polo actor inglés Bernard Hill. No terceiro filme da triloxía, Théoden morre a mans do Rei Bruxo de Angmar.

|  |  |  |
| --- | --- | --- |
| Predecesor:**Thengel** | **Rei de Rohan**2980 - 3019 T. E. | Sucesor:**Éomer** |

Notas
-----

1. ↑  Wynne, H. (10 de outubro de 2006). "THEODEN". En Drout, M. D. C. *J.R.R. Tolkien encyclopedia: scholarship and critical assessment* (primeira ed.). Routledge. p. 643. ISBN 978-0-415-96942-0.
2. ↑  Véxase definición: Bosworth, Joseph; Toller, T. Northcote. An Anglo-Saxon Dictionary (en liña), ed. "þeóden". Praga: Charles University.  - (tamén escrtio *ðeoden*), conato do nórdico antigo *þjóðann*
3. ↑  Solopova, p. 21. "Théoden ('Lord' in Old English)".
4. ↑  Solopova, p. 22.
5. ↑  *Apéndice A: anais dos reis e os gobernantes - II. A casa de Eorl»*.
6. ↑  Tolkien, J. R. R. *Unfinished Tales* (George Allen & Unwin paperback edition, 1982), p. 355.

|  |  |
| --- | --- |
|  | A Galipedia ten un portal sobre: ***Terra Media*** |


| * v
* c
* e
*O Señor dos Aneis* de J. R. R. Tolkien |
| --- |
| 
* J. R. R. Tolkien
* Terra Media

 |
| Volumes | 
* *A Irmandade do Anel*
* *As Dúas Torres*
* *O Regreso do Rei*

 |
| Obras relacionadas | 
* *O Hobbit*
* *The Adventures of Tom Bombadil*
* *The Road Goes Ever On*
* *O Silmarillion*
* *Unfinished Tales of Númenor and Middle-earth*
* *The History of Middle-earth*
* *The History of The Lord of the Rings*
* *Bilbo's Last Song*
* *The Children of Húrin*
* *The History of The Hobbit*
* *The Lord of the Rings: A Reader's Companion*

 |
| Personaxes | 
* Aragorn
* Arwen
* Bárbore
* Bilbo Bulseiro
* Boromir
* Celeborn
* Denethor
* Elrond
* Éomer
* Éowyn
* Faramir
* Frodo Bulseiro
* Galadriel
* Gandalf
* Gimli
* Gollum
* Legolas
* Meriadoc Brandigamo
* Boca de Sauron
* Peregrin Tuc
* Radagast
* Rei Bruxo de Angmar
* Samsagaz Gamllí
* Saruman
* Sauron
* Théoden
* Tom Bombadil

 |
| 

| * v
* c
* e
Adaptacións e obras derivadas |
| --- |
| Filmes | 

|  |  |
| --- | --- |
| Animación | 
* *The Lord of the Rings* (1978)
* *The Return of the King* (1980)
* *Lord of the Beans* (2005)

 |
| Triloxía de Peter Jackson | 
* *The Lord of the Rings: The Fellowship of the Ring* (2001)
* *The Lord of the Rings: The Two Towers* (2002)
* *The Lord of the Rings: The Return of the King* (2003)

 |

 |
| Outros | *O Señor dos Aneis: Os aneis de poder* |
| Videoxogos | 
* *Journey to Rivendell*
* *Game One*
* *Game Two: Shadows of Mordor*
* *War in Middle Earth*
* *Vol. I (1990)*
* *Vol. I (SNES)*
* *J. R. R. Tolkien's Riders of Rohan*
* *Elendor*
* *MUME*
* *Volume II*
* *The Two Towers* (MUD)
* *Kingdom O' Magic*
* **The Fellowship of the Ring**
* **The Two Towers**
* **The Return of the King**
* **War of the Ring**
* **The Third Age**
* *The Third Age* (GBA)
* **The Battle for Middle-earth**
* **Tactics**
* **The Battle for Middle-earth II**
* **The White Council**
* *The Lord of the Rings Online*
* **Conquest**
* **Third Age: Total War** (mod)
* **Aragorn's Quest**
* **War in the North**
* **Lego The Lord of the Rings**
* *Guardians of Middle-earth*
* *Middle-earth: Shadow of Mordor*
* *Lego Dimensions*

 |

 |


|  |  |
| --- | --- |
| Control de autoridades | 
* Wd: Q308813
* IMDb: ch0000155

 |